GiliGold/VAD_KnessetCorpus huggingface dataset:
ארבל אסטרחן: זאת אומרת שיעשו חישוב לגבי הליכוד ייראו כאילו היו להם 19 ועוד כמה שהם יקבלו בכנסת הבאה, וכל השינויים שנעשו במהלך מושב הכנסת, גם אם זו היתה התפלגות מותרת לפי החוק, לא יעלו ולא יורידו.
שאול יהלום: והמקדמות?
ארבל אסטרחן: יהיה הבדל.
אנה שניידר: אני רוצה להפנות את תשומת לב הוועדה לסעיף (ב2) בסעיף 25 לחוק הבחירות שאומר: "נמסרה לוועדת הכנסת הודעה בכתב מטעם סיעה או חלק ממנה להתפלגות, כאמור בסעיף קטן (ב1), או על מיזוג של סיעות במסגרת סיעתית חדשה, תאשר ועדת הכנסת את השינוי".
אנה שניידר: זאת אומרת שבעצם אין לוועדת הכנסת שיקול דעת, אלא היא צריכה לבדוק אם אכן התקיימו התנאים של סעיף (ב1).
יוסי כץ: התקיימו.
אנה שניידר: התקיימו.
אנה שניידר: המכתבים שנשלחו לוועדה נעשו בתיאום עם עורכת הדין ארבל אסטרחן, ולכן אנחנו, הלשכה המשפטית, אומרים שהתקיימו התנאים.
אנה שניידר: לכן אני בעצם מפנה את תשומת לבכם ששיקול הדעת שלכם - -
יוסי כץ: זה לגבי האישור.
יוסי כץ: ומה לגבי הנושא הכספי?
אנה שניידר: לגבי הנושא הכספי צריך לזכור שאי אפשר להגיע למצב שסיעה תתחמק מחובות כתוצאה ממעבר בין הסיעות, ולכן, בעצם, יש כאן אינטרס ציבורי, שסיעת המרכז, במקרה הספציפי הזה, לא תצטייר כאחת שמתחמקת מחובותיה.
זאב בוים: לא ברור לגמרי מה זה חובות המפלגה.
זאב בוים: אין לנו פה נתונים.
זאב בוים: היו כבר התפלגויות במרכז, ונעשו סידורים עם מפלגות אחרות, שבאמת, על העניין הזה, כדי לכסות חובות מרכז.
זאב בוים: זה היה בהתפלגויות הקודמות של המרכז.
זאב בוים: אז השאלה היא עד איפה מגיעים החובות האלה שמצריכים עדיין את השארת מימון המפלגות - -
יוסי כץ: האם זה בכלל נושא שהוא לשיקול דעתנו, העניין של המימון?
יוסי כץ: מי שרוצה להתנגד להסדר המימוני הזה, שינקוט באמצעים, אבל - -
נחמה רונן: אני רוצה להבהיר נקודה.
נחמה רונן: עם כל הכבוד לוועדה, אני באמת חושבת שעניין החובות של מפלגת המרכז הן לא מעניינה.
נחמה רונן: ההלוואה שמפלגת המרכז לקחה מהבנק היתה תחת כל הכללים המשפטיים.
נחמה רונן: נלקחה הלוואה, היא קיבלה את אישור בנק הפועלים, עם איזשהו אופק החזרה מסוים שחושב, אופק שצריך להתפרס על פני הקדנציה.
נחמה רונן: לכן, מפלגת המרכז, מבחינה ציבורית היה חשוב לה להחזיר את חובה לבנק.
נחמה רונן: לכאורה, חברת הכנסת דליה רבין פילוסוף, שעברה למפלגת העבודה, יכולה היתה לומר שאין זה מעניינה, כי הערבויות שמפלגת המרכז חתמה אינן ערבויות אישיות.
נחמה רונן: אנחנו לא משכנו את רכושנו הפרטי, אבל יש פה איזושהי התחייבות מוסרית שלנו.
נחמה רונן: על כן, מי שעבר פוליטית למפלגה אחרת, על פי מה שמחייב התקנון, הוא לא קשור להסדרים הכספיים שהמחויבות שלנו - - זה לא עניין לוועדה.
יוסי כץ: הזכרת את חברת הכנסת דליה רבין פילוסוף, גם המימון שלה הלך לבנקים של מפלגת המרכז ?
נחמה רונן: ודאי.
יוסי כץ: אז זאת אומרת שיש כאן תקדים.
יובל שטייניץ: אני פונה ליועצת המשפטית.
יובל שטייניץ: שמעתי את תשובתך, ואני מוכרח לומר לך, עם כל הכבוד, שאני מרגיש שאני נמצא בתיאטרון האבסורד, שהרי אם התקנה הציבורית של החזרת חובות יכולה לבוא ולקבוע כאן תקנות של הפרדת חבר הכנסת מההקצבה שלו, לכאורה התקנה הזו גם מחייבת שאם יש מפלגה אחרת – ויש עוד מפלגות עם חובות – אולי צריך להחליט שטובת הציבור היא שיעבירו גם את הכספים שלי למפלגת המרכז.
יובל שטייניץ: הרי הם הולכים להיות חברי ליכוד.
יובל שטייניץ: למה לא נקבע שאם יש מפלגות עם חובות, חברי כנסת ממפלגות ללא חובות, יכולים להעביר - -?
יובל שטייניץ: זו המשמעות של התשובה שלך.
יובל שטייניץ: זה עניין חוקתי.
איוב קרא: אדוני היושב ראש.
איוב קרא: אני מברך על היוזמה והכוונה של חברי הכנסת לסרי ומילוא להצטרף אלינו.
איוב קרא: אני חושב שזה כוח מאד חשוב לסיעה שלנו.
איוב קרא: עם זאת, אני חושב שיש בכך מן הפגם, חד וחלק, שהמימון המפלגתי נשאר בצד השני ולא מצטרף.
איוב קרא: עם כל הכבוד, אני חושב שצריך לראות את זה בקונספציה וראיה אובייקטיבית, שזה יוצר מצב שבו יסתכלו על נבחרי הציבור כעל כאלה שמתעללים בכסף הציבורי.
יוסי כץ: אני מבין מהיועצת המשפטית שאנחנו לא יכולים כרגע לשאלת המימון, אלא רק לאשר את המהלך הפוליטי.
זהבה גלאון: אני שמחה שכיוונתי לדעת יושב הראש, ועם כל הכבוד לחבר הכנסת שטייניץ, ששמח אם מצטרפים לליכוד, לי בכלל אין אינטרסים.
זהבה גלאון: אלינו לא מצטרפים.
זהבה גלאון: יש כאן משהו לא תקין בהתנהלות של הדיון כאן.
זהבה גלאון: עניין המימון הוא לא מעניינה של הוועדה.
זהבה גלאון: בכל הכבוד לאמות המידה המוסריות שמנסים להעמיד כאן חברי הכנסת שטייניץ וקרא, זה לא מענייננו כוועדה.
זהבה גלאון: אנחנו צריכים לאשר את ההתפלגות.
זהבה גלאון: אם זה מרצון, בואו נצביע, ונפסיק את ההתקשקשות.
ארבל אסטרחן: צריך רק להבהיר לגבי העניין המימוני.
ארבל אסטרחן: נכון שהוא לא מה שהוועדה צריכה לאשר, אבל היות וזה חלק מהעניין, אנחנו ביקשנו שכל הנתונים יובאו בפני ועדת הכנסת לפני האישור שלה.
ארבל אסטרחן: צריך לציין, כי זה לא הובא כאן: הבקשה של ההסדר המימוני חתומה על ידי יו"ר סיעת הליכוד ובא כוחה.
יוסי כץ: אני מביא את הדברים למען הסדר הטוב, ועל מנת שלא ייטען כלפי מישהו מחברי הוועדה שהוא לא לקח בחשבון את כל הנתונים כאשר הוא אישר את ההצטרפות.
יוסי כץ: אני מעלה את הנושא להצבעה: מי בעד ההתפלגות, בהתאם לסעיף 25 לחוק הבחירות לכנסת?
יוסי כץ: התפלגות סיעת המרכז והצטרפות חברי הכנסת רוני מילוא ויחיאל לסרי לסיעת הליכוד?
יוסי כץ: – 10 בעד.
יוסי כץ: חבר הכנסת עבד אלמלכ דהאמשה נמנע.
יוסי כץ: מועדי יציאת הכנסת לפגרת הבחירות, ע"פ סעיף 9 לחוק הכנסת
יוסי כץ: הסעיף הבא הוא מועדי יציאת הכנסת לפגרת הבחירות, על פי סעיף 9 לחוק הכנסת.
יוסי כץ: אני רוצה רק לדווח, ולקבל חוות דעת מהיועצת המשפטית.
יוסי כץ: הנושא של יציאת הכנסת לפגרה קבוע בתקנון.
יוסי כץ: אמנם יש רציפות בין הכנסת הזו לכנסת הבאה, ותאריך הבחירות נקבע על פי חוק יסוד ובוודאי לא מכוח החלטות של ועדת הכנסת.
יוסי כץ: התאריך שקבוע בחוק, על פי הפרסום ברשומות ועל פי הוראות החוק, הוא ה- 28 בינואר, 2003.
יוסי כץ: זה התאריך, אלא אם כן ועדת החוקה תיזום תיקון בחוק שיחויב, כמובן, כמו כל חוק, לעבור בקריאה ראשונה, שניה ושלישית, על פי הסדר התקין, ברוב של 61 חברי כנסת.
יוסי כץ: במקרה כזה, כמובן, ניתן לסטות מן הכלל, ולהקדים את הבחירות.
יוסי כץ: אני שוחחתי בעניין הזה גם עם יושב ראש ועדת הכספים, כיוון שאנחנו העברנו לפני כמה זמן את חוק התקציב ואת חוק ההסדרים פיצלנו לוועדות השונות.
יוסי כץ: אמר לי יושב ראש ועדת הכספים שהוא נדרש לתקופה של בין שבועיים ל- 4 שבועות כדי להשלים את החקיקה ולהביא אותה לקריאה שניה ושלישית.
יוסי כץ: אני בדקתי ביומן ומצאתי ש- 4 שבועות נכנסים בדיוק לחג החנוכה.
יוסי כץ: אנחנו צריכים, לפי דעתי, לקבל החלטה לגבי המועד הרצוי.
יוסי כץ: חשוב לסיים את עבודת התקציב וחוק ההסדרים, וכל מה שכרוך בזה, מה שניתן, כמובן – ודאי מה שנמצא בוועדת הכספים, ולהביא את זה לקריאה שניה ושלישית לפני שאנחנו מתפזרים, ולא להשאיר את הציבור במדינת ישראל באיזשהו סימן שאלה וחוסר ודאות.
יוסי כץ: מתוך אחריות ממלכתית אנחנו צריכים למנוע את זה, בלי שום קשר לשאלה אם אנחנו שייכים לקואליציה או לאופוזיציה.
יוסי כץ: לכן ביקשתי אתמול מראשי הסיעות לקיים התייעצויות בנושא, משום שאני חושב שבנושא כמו יציאת הכנסת לפגרת בחירות צריך לגבש הסכמה רחבה בין קואליציה לאופוזיציה ולבוא עם עמדה מוסכמת שתתקבל על דעת כל חברי הוועדה.
יוסי כץ: האם שוחחתם בנושא?
זאב בוים: אדוני היושב ראש, אנחנו שוחחו בינינו, אבל לא בשביל להגיע להחלטה סופית.
זאב בוים: אני רוצה להביע פה בקול רם מחשבות בעניין.
זאב בוים: נדמה לי שאתמול ניתנה איזושהי הוכחה או ביטוי לקושי שנוצר בעבודת הכנסת, כתוצאה מההכרזה על הקמת הבחירות.
זאב בוים: אתמול מליאת הכנסת התקצרה, כבר לא היו אנשים, הדיונים שם - -
שאול יהלום: היינו הרבה, לא פחות מיום רגיל.
זאב בוים: לא, זה היה פחות מיום רגיל, ומספר המשתתפים לא היה מי יודע מה.
זאב בוים: זה ילך ויחמיר כי רוב המפלגות נכנסות לקצב מאד מהיר של מערכות פנימיות, שייטלו את הזמן מעכשיו ועד הבחירות עצמן.
זאב בוים: יש כאלה שצריכות לקיים ועידה, לקיים פריימריז, אנחנו מכירים את המערכת הזו והיא לא פשוטה לחברי הכנסת שמבקשים לחזור ולהיבחר.
זאב בוים: לכן, היכולת שלהם להיות פה ולעבוד כמו בימים כתיקונם פשוט לא קיימת.
זאב בוים: יש דבר אחד, והוא עניין התקציב.
זאב בוים: יש ויכוח על יעדי התקציב, ועל החלוקה בו - -
יוסי כץ: חבר הכנסת אושעיה, היתה לך הצעה לסדר, אבל מאחר שלא היית נתתי את רשות הדיבור ליושב ראש הקואליציה.
זאב בוים: יש הסכמה רחבה להעביר את התקציב.
זאב בוים: נתווכח עליו, נמרוט אחד לשני את הנוצות, אבל בסופו של דבר כולם מבינים שראוי מאד דווקא כיוון שמדינת ישראל נכנסת למערבולת הבחירות, שיהיה משהו קבוע ויציב לקראת פתיחת שנת העבודה הבאה, שנת 2003.
זאב בוים: אנחנו כבר קיבלנו פה החלטות חשובות.
זאב בוים: אני חושב שהדחיפות הזו גם באה לידי ביטוי בהבנות רחבות שהיו בין יושב ראש ועדת הכנסת, יושב ראש הכנסת עצמו עם שר האוצר, ואתנו פה.
זאב בוים: הוועדות התחילו לעבוד על פי הפיצולים שעליהם החלטנו.
יוסי כץ: פגרה.
יוסי כץ: יציאה לפגרה.
זאב בוים: יציאה לפגרה, נניח, כאשר כל מה שנוגע לתקציב, אם זה בוועדות השונות, ואם זה לכנס את המליאה כדי להצביע על הדברים האלה – את זה נמשיך לקיים, כסדרם.
זאב בוים: את כל השאר נעצור בסוף השבוע הבא.
אפי אושעיה: לגבי פיזור הכנסת אני מסכים עם עמדתו של יושב ראש הקואליציה – שזה יהיה כמה שיותר מהר.
אפי אושעיה: אני ביקשתי הצעה לסדר, שיוציאו חוזר לחברי הכנסת שיסביר להם את זכויותיהם –משלוח דואר, וכל הדברים האלה.
ארבל אסטרחן: כבר יצא חוזר.
אפי אושעיה: אני מבקש שכל הפרטים האלה יפורטו בחוזר.
יוסי כץ: אני מציע באמת לא להסתפק בהעברות כאן, אלא להכין חוזר.
יוסי כץ: אני אתן דוגמה.
יוסי כץ: חבר הכנסת שאול יהלום פנה אלי, ושאל מתי מחזיר חבר הכנסת את הרכב אם הוא מפסיק להיות חבר כנסת – האם מייד, או כמו שר, אחרי 30 יום, האם יש הגבלות בתקציב קשר לבוחר בתקופת בחירות, ומה ההקצבה לחודש ינואר 2003, וכן הלאה.
יוסי כץ: חשוב שתוציאו חוזר של מה מותר, מה אסור, ומה הזכויות, די שחברי הכנסת לא ייקלעו בטעות למצבים שיעלו להם ביוקר, או מבחינה ציבורית או מבחינת הכיס הפרטי שלהם.
אליעזר זנדברג: אני מצטרף לעמדה לגבי מועד היציאה לפגרה, אבל אני רוצה לבקש שבשבוע הבא אנחנו ננהל דיונים בנושאי סיום של הליכי חקיקה, מעבר שמאפשר אולי קריאה ראשונה, ואחר כך אולי מתן תוקף בכנסת הבאה לחקיקה.
אליעזר זנדברג: אני יודע שיש סדרי יום שונים לוועדות שונות, ויכול להיות שראוי שאנחנו נמליץ, לפחות, שכל השבוע יוקדש לחקיקה בדיוק בנקודות הללו, כי אם כבר מנקים שולחן אז ראוי שננקה את השולחן בצורה הוגנת וראויה.
אליעזר זנדברג: לח"כים שנמצאים כאן, שיש להם חוקים בהכנה לקריאה שניה ושלישית, אם הם לא מסובכים, אפשר לסיים אותם באופן מהיר, יחסית, שייתנו להם את האפשרות להשלים את מלאכת החקיקה.
זהבה גלאון: אני חושבת שההצעה לצאת בשבוע הבא לפגרה היא הצעה סבירה, ולהמשיך את העבודה של הוועדות.
זהבה גלאון: אני רוצה לתמוך בדברים של חבר הכנסת אליעזר זנדברג.
זהבה גלאון: העניין של החקיקה והחלת דין רציפות זה דבר מאד משמעותי.
זהבה גלאון: אם אפשר לקחת בחשבון שאוספים את האינוונטר של החוקים שעומדים לקראת קריאה ראשונה בעיקר, ומנסים לפחות לתת להם הזדמנות במהלך הימים האלה, אני חושבת שזו הצעה ראויה.
אריה האן: אני מביא את תשומת לב חברי הוועדה לעובדה שוועדת הבחירות המרכזית מתפקדת מהכנסת, ואנחנו צריכים להעמיד לה את כל השירותים על מנת שתוכל להפעיל את הבחירות בזמן, ובצורה טובה.
אריה האן: זאת אומרת שמייד, תוך ממש מספר ימים, אנחנו צריכים להעמיד את קומה חמישית לרשות הוועדה.
אריה האן: הסיעות צריכות לקחת בחשבון שהן תצטרכנה לפנות את החדרים, ולעשות כפי שהיה נהוג בבחירות הקודמות ולפניהן.
אריה האן: העבודה עוברת לחדרי חברי הכנסת, איך שחברי הכנסת בכל סיעה מסתדרים בינם לבין עצמם.
אריה האן: אנחנו חייבים להעמיד לרשות ועדת הבחירות את קומה חמישית, מייד.
אריה האן: דבר שני – כדי לדייק, ההצעה שלך, אדוני יושב ראש הוועדה, היא לצאת לפגרת בחירות.
אריה האן: "פגרת בחירות" היא מושג אחר מול פגרה רגילה, כי אנחנו מחויבים לפחות ל-8 חודשים.
אריה האן: השנה לא יהיו 8 חודשים, אבל בחוק, בסעיף 9, יש כיסוי לפגרת בחירות.
אנה שניידר: קודם כל, מבחינה משפטית אין לוועדה שום בעיה, כי הכלל נקבע בסעיף 9, שאמנם הכנסת צריכה לקיים שני כנסים בשנה, שמשך שניהם יחד יהיה 8 חודשים לפחות, אבל בסעיף קטן (א) (2) נאמר שבשנה שבה מתקיימות בחירות לכנסת, ועדת הכנסת יכולה לקבוע את מספרם של הכנסים שתקיים הכנסת, את מועדם ואת משכם, וזאת אף אם יפחת משכם של כל הכנסים באותה שנה מ- 8 חודשים.
אנה שניידר: דבר נוסף – יושב ראש הכנסת יכנס את הכנסת, שלא בתקופת הכנסים של הכנסת על פי דרישה של 25 חברי הכנסת, או על פי דרישת הממשלה.
אנה שניידר: זאת אומרת שניתן, מבחינת החוק, לקבוע תאריך לפגרה, כפי שהוועדה תחליט, ויושב ראש הכנסת יוכל להמשיך ולכנסת את הכנסת - -
יוסי כץ: הכנסת ממשיכה לתפקד.
אריה האן: זו היתה הבקשה שלי, למען הסדר הטוב.
עבד-אלמאלכ דהאמשה: אני, באופן כללי, מסכים עם ההצעה שנצא לפגרה.
עבד-אלמאלכ דהאמשה: אני לא מסכים שיהיו עכשיו הצעות חוק שיאושרו בתוך שבוע.
עבד-אלמאלכ דהאמשה: אין כזה דבר.
עבד-אלמאלכ דהאמשה: חוקים שאושרו – אושרו.
עבד-אלמאלכ דהאמשה: רק מה שנחוץ לעניין הבחירות, ואי אפשר בלעדיו, את זה נעשה.
עבד-אלמאלכ דהאמשה: דברים שאינם נחוצים לבחירות, ושאפשר להשאיר אותם לימים רגילים – נשאיר.
עבד-אלמאלכ דהאמשה: ממילא אין לנו זמן.
עבד-אלמאלכ דהאמשה: זה ייעשה בחופזה, זה ייעשה בוועדות.
עבד-אלמאלכ דהאמשה: זה לא כשר ולא חוקי.
יוסי כץ: אני רואה שמתגבשת פה הסכמה רחבה סביב התאריך 17 בנובמבר, יום ראשון.
זאב בוים: להערה שהעירו חברי הכנסת אליעזר זנדברג וזהבה גלאון, על העניין של חקיקה בצנרת.
זאב בוים: אני חושב שצריך לבחון היטב את העניין, ולא להיחפז.
זאב בוים: נכון שיש דברים ורוצים להגיע לפחות לקריאה ראשונה, אך דווקא במציאות הזו צריך להיזהר מחיפזון יתר, כי כדי להגיע ולעגן את זה בקריאה ראשונה עלול תהליך החקיקה להיפגם בגלל הזריזות.
זאב בוים: דבר נוסף – אי אפשר להתעלם מכך שזה מועד של בחירות.
זאב בוים: יכול להיות שבצנרת יש חוקים פופוליסטיים ואחרים, שאולי לא זה הזמן להעביר אותם.
אברהם בורג: כל תאריך מוסכם מקובל עלי, בגלל שהוא מוסכם.
אברהם בורג: אני רוצה לומר כמה דברים לגבי נושאים של התנהלות.
אברהם בורג: ראשית – חובה לשמור על העיקרון שאין בפגרה חקיקה.
אברהם בורג: זה עיקרון שהוא יותר מורכב מאשר רק התקופה הזו.
אברהם בורג: אני חושב שאסור לכנסת להפר את זה.
אברהם בורג: ברמה העקרונית, אף על פי שזו פגרת בחירות, שקצת מיוחדת במעמדה, שומרם על העיקרון שאין חקיקה בפגרה.
אברהם בורג: מכיוון שיש לנו כאן את נושא של אחריות לאומית, שעניינו להעביר את התקציב, צריך להעביר את תקציב המדינה.
אברהם בורג: ההנחה שלי אומרת: תיבחר אותה ממשלה – היא תרצה את התקציב הזה ממילא.
אברהם בורג: תבוא ממשלה חדשה – היא ממילא תשנה את זה, כמו שיצחק רבין שינה את התקציב עם כניסתו לשלטון.
אברהם בורג: צריך להעביר את תקציב המדינה אבל חובה שהדיונים בו יהיו דיונים רציניים, לא בגלל מראית עין אלא גם בגלל התוכן.
אברהם בורג: לכן צריך לאפשר לוועדת הכנסת לעבוד באינטנסיביות הכי גדולה בחמשת השבועות הקרובים, ולהביא את זה למליאה בהסכמה מיוחדת ובהוראה מיוחדת של ועדת הכנסת.
אריה האן: הממשלה יכולה לבקש את זה.
אברהם בורג: הממשלה זה לא ענייני, אני מדבר על הליכי כנסת.
אברהם בורג: הדרך שבה זה עולה למליאה היא יוצא מן הכלל שאסור לו, בשום פנים ואופן, להעיד על הכלל.
אברהם בורג: נקודה שניה – אני לא מציע בכלל להתעסק בעניינים של עבודת הכנסת ה- 16.
אברהם בורג: תתכנס הכנסת הזו, תתכנס ועדת הכנסת הבאה, והיא תחליט על לוח הזמנים בהתאם למה שקבוע בחוק.
אברהם בורג: תפקידנו הוא לסיים כהלכה ובהגינות את הכנסת ה- 15.
אברהם בורג: לגבי הליכי החקיקה, אני מציע שבשבוע הבא, בעדיפות מוחלטת, כל מה שעניינו חוקים שבקריאה שניה ושלישית שעולה מן הוועדות – התקנון עדיין תקף כל עוד הכנסת עובדת, שיושב ראש הכנסת צריך להביא את זה לאלתר.
אברהם בורג: שניה ושלישית שנגמרת בוועדות – תושלם.
אברהם בורג: יש למישהו בעיה פוליטית כזו או אחרת- הוא יעשה את מאמציו בוועדות על מנת שזה לא יעלה.
אברהם בורג: לגבי נושאים בקריאה ראשונה –אני מציע שתהיה הסכמה שאפס נושאים בעלי משמעות כלכלית יעלו בקריאה ראשונה בשבוע הבא, כי הטירוף יהיה לכל הכיוונים.
אברהם בורג: אני מציע שוועדת ההסכמות, שהתכנסה אצלי במשך כל ה- 3 וחצי שנים אחרונות תעשה את עבודתה בנושא הזה, כדי להגיע להסכמה איזה נושאים בקריאה ראשונה ניתן יהיה להעלות.
אברהם בורג: נחליט שבעקרון מה שהוא בעל משמעות כלכלית לא יעלה, אלא אם כן ועדת ההסכמות תסכים שכן.
זאב בוים: מקובל, צריך רק לרכז את הדברים.
אברהם בורג: בסדר, את זה המזכיר ואני נעשה.
יוסי כץ: אני אעמיד להצבעה את התאריך שהתגבשה סביבו הסכמה רחבה, כלומר- יציאה של הכנסת לפגרה ב-17 בנובמבר.
יוסי כץ: הדבר השני- אני מודיע שוועדת הכנסת עומדת לרשות הליכי החקיקה.
יוסי כץ: בכל מקרה, כמובן, של צורך בכינוס מליאה, ועדת הכנסת תתכנס ותיתן את האישורים המתאימים.
אריה האן: מה קורה עם עבודת הוועדות?
יוסי כץ: הוועדות שדנות בנושאים שקשורים לחוק ההסדרים והצעות חקיקה שקשורות לתקציב - - תקציב, הסדרים ובחירות ממשיכות לעבוד כרגיל, כאשר כל האישורים הנדרשים על פי תקנון הכנסת יבואו לוועדת הכנסת ויינתנו, בהתאם.
יוסי כץ: מי בעד יציאת הכנסת לפגרה ב- 17 לנובמבר, י"ב בכסלו, תשס"ג?
יוסי כץ: הרוב.
יוסי כץ: הכנסת יוצאת לפגרת בחירות בתאריך המוצע.
במכתב הבא: מה ההצעה?
שאול יהלום: 3 דקות.
יוסי כץ: 3 דקות הודעות סיעה.
יוסי כץ: מי בעד? – הרוב.
יוסי כץ: – 1.
יוסי כץ: תודה, ההצעה התקבלה.
יוסי כץ: מונח לפניי מכתבה של יעל דיין ובו נאמר: "אבקש שוועדת הכנסת תאשר בישיבתה את העברת הצעת חוק חובת מכרזים – עידוד נשים לעסקים, ביוזמת חברת הכנסת ענת מאור לוועדה לקידום מעמד האישה בראשותי.
יוסי כץ: בקשה זו היא באישורו של יושב ראש ועדת החוקה, חוק ומשפט, אליו הועברה ההצעה וזאת לפי בקשתה של חברת הכנסת ענת מאור".
יוסי כץ: לאור העובדה שיושב ראש הוועדה מסכים לפניה וזאת כנראה תהיה הצעת החוק האחרונה של חברת הכנסת המציעה, צריך להיענות לבקשה בחיוב.
אנה שניידר: לפי התקנון כל חוק חובת מכרזים נדון בוועדת החוקה.
יוסי כץ: אבל אם יושב ראש הוועדה מבקש, מי אני שאסרב?
אנה שניידר: אתם הוועדה שמחליטה ואני אומרת לכם מה אומר התקנון.
יוסי כץ: בכל זאת אני חושב שכאשר יושב ראש הוועדה מבקש בקשה, צריך להיענות לה.
יוסי כץ: אני לא בטוח שההצעה הזאת תעבור עוד בקדנציה הזו כי היא עברה רק ב-14 באוקטובר.
יוסי כץ: נדמה לי שסוכם שתינתן עדיפות להצעות חוק שנוגעות לבחירות, אבל לפחות צריך לתת לה סיכוי.
יוסי כץ: לכן אני מבקש להצביע בעד.
יוסי כץ: בעד בקשת יושבת ראש הוועדה למעמד האישה – רוב נגד – אין נמנעים – אין בקשתה של יושבת ראש הוועדה למעמד האישה אושרה.
יוסי כץ: הבקשה אושרה פה אחד.
סגן מזכיר הכנסת דוד לב: זאת המלצה למליאה.
סגן מזכיר הכנסת דוד לב: 2.
סגן מזכיר הכנסת דוד לב: התאמת כללי האתיקה לחברי הכנסת לתיקון מס' 28 לחוק חסינות חברי הכנסת ותיקון טעות בחוק חסינות זה
יוסי כץ: הנושא הבא הוא: תיקון טעות בחוק החסינות.
יוסי כץ: "בהתאם להוראות סעיף 10א" כותב לי יושב ראש הכנסת, "הריני מעביר לעיונך הצעה לתיקון טעות בשל השמטה מקרית בנוסח החוק שבנדון.
יוסי כץ: ..
יוסי כץ: אודה לך אם תביא אותה לפני הוועדה לקביעת הטעות ולאחר מכן לאישורה במליאת הכנסת".
ארבל אסטרחן: מדובר בתיקון מס' 28 לחוק החסינות, שהתקבל ביוזמת הוועדה לפני מספר חודשים והיה תיקון בנושא ועדת האתיקה.
ארבל אסטרחן: בתיקון מס' 28 נקבעה הפניה לסעיף קטן א של סעיף 13ד ובטעות נשמטה הפניה לאחת מהפסקאות באותו סעיף.
יוסי כץ: זה תיקון טכני לחלוטין?
אנה שניידר: זאת פליטת קולמוס.
ארבל אסטרחן: זה דורש את אישור הוועדה והצבעה במליאה.
ארבל אסטרחן: בעד אישור בקשת יושב ראש הכנסת – רוב
ארבל אסטרחן: נמנעים – אין
יוסי כץ: בקשת יושב ראש הכנסת אושרה.
ארבל אסטרחן: בעקבות תיקון מס' 28 לחוק החסינות, שקבע הוראות בנוגע לוועדת האתיקה, אנחנו רוצים לבטל סעיפים מסוימים בכללי האתיקה, שקבעו את ההוראות הקודמות ועכשיו עוגנו בחוק.
ארבל אסטרחן: למעשה מדובר בביטול סעיפים 17,18 ו-20 לכללי האתיקה, שמדברים על הרכב ועדת האתיקה ועל סנקציות ועדת האתיקה, דברים שעוגנו בחוק.
ארבל אסטרחן: הכללים היום מתייחסים למצב שהיה לפני החוק ולכן מתבקש למחוק את הסעיפים האלה.
ארבל אסטרחן: הסמכות של תיקון כללי האתיקה היא בידי ועדת הכנסת.
יוסי כץ: נא להצביע.
יוסי כץ: בעד הבקשה – רוב
יוסי כץ: חברת הכנסת ענת מאור, בתוקף תפקידה כיושב ראש הוועדה לענייני מחקר ופיתוח מדעי וטכנולוגי, מבקשת להקדים את הדיון בחוק המועצה הלאומית למחקר ולפיתוח אזרחי לקריאה שניה ושלישית.
יוסי כץ: בעד בקשת יושבת ראש הוועדה לענייני מחקר ופיתוח מדעי וטכנולוגי – רוב
יוסי כץ: בקשתה של חברת הכנסת ענת מאור אושרה.
אריה האן: האם יש להצעת החוק עלות תקציבית?
ענת מאור: לא, אין עלות תקציבית.
ענת מאור: 4.
ענת מאור: בקשת יו"ר ועדת החוקה, חוק ומשפט להקדמת הדיון בהצעת חוק הבחירות לכנסת
יוסי כץ: חבר הכנסת מיכאל איתן פנה אליי וביקש כי: "בשל יציאת הכנסת לפגרה אבקש אישור הוועדה לשחרר את הצעת חוק הבחירות לכנסת השש-עשרה (קיצור מועדים)(הוראת שעה) מחובת הנחה לקריאה ראשונה, שניה ושלישית".
יוסי כץ: בעד בקשת יושב ראש ועדת החוקה, חוק ומשפט - רוב
יוסי כץ: הבקשה אושרה בכל הקריאות.
יוסי כץ: בקשת יו"ר ועדת החוקה, חוק ומשפט להקדמת הדיון בהצעת חוק הבחירות לכנסת ולראש הממשלה (תיקון מס' 48)(חילופין בוועדת קלפי), התשס"ג-2002
יוסי כץ: מונחת לפניי בקשתו של חבר הכנסת זבולון אורלב לשחרר מחובת הנחה את הצעת חוק הבחירות לכנסת ולראש הממשלה (תיקון מס' 48)(חילופין בוועדת הקלפי), התשס"ג-2002.
יוסי כץ: בעד בקשתו של יושב ראש ועדת החוקה, חוק ומשפט - רוב
יוסי כץ: בקשתו של יושב ראש ועדת החוקה, חוק ומשפט אושרה.
יוסי כץ: לפני הקריאה השניה והשלישית
יוסי כץ: מונחת לפניי בקשתו של יושב ראש הוועדה המיוחדת לחקיקה בתחום התקשורת, חבר הכנסת א' פורז, לשחרר מחובת הנחה לקראת הקריאה השניה והשלישית את הצעת חוק הרשות השניה (תיקון מס' 18), התשס"ג-2002.
יוסי כץ: בעד בקשתו של יושב ראש הוועדה המיוחדת לחקיקה בתחום התקשורת – רוב
יוסי כץ: בקשתו של חבר הכנסת פורז אושרה.
יוסי כץ: 7.
יוסי כץ: בקשת יו"ר ועדת החינוך והתרבות להקדמת הדיון בהצעת חוק הספורט (תיקון מס' 4) התשס"ג-2002 ובהצעת חוק התרבות והאמנות, התשס"ג-2002
יוסי כץ: מונחת לפניי בקשת יושב ראש ועדת החינוך והתרבות להקדמת הדיון בהצעות חוק הבאות לפני קריאה שניה ושלישית: 1.
יוסי כץ: הצעת חוק הספורט (תיקון מס' 4), התשס"ג-2002.
יוסי כץ: הצעת חוק התרבות והאמנות, התשס"ג-2002.
יוסי כץ: בעד בקשת יושב ראש ועדת החינוך והתרבות – רוב
יוסי כץ: בקשתו של יושב ראש ועדת החינוך והתרבות אושרה.
יוסי כץ: 8.
יוסי כץ: בקשת הממשלה להקדמת הדיון בהצעת חוק לתיקון פקודת מס הכנסה (מס' 134), התשס"ג-2002
יוסי כץ: הממשלה מבקשת להקדים את הדיון בהצעת חוק לתיקון פקודת מס הכנסה (מס' 134), התשס"ג-2002.
אתי בן-יוסף: אין תשעה חברים ולכן אי אפשר לקיים הצבעה.
אתי בן-יוסף: 9.
אתי בן-יוסף: שונות
אנה שניידר: יש בעיה לגבי חוק התקציב וחוק ההסדרים.
אנה שניידר: הוועדה החליטה שוועדת הכספים תמשיך לפעול כרגיל ותסיים את הדיון בשני החוקים האלה.
אנה שניידר: אז ייקבע תאריך לישיבה מיוחדת של מליאת הכנסת לצורך חוק התקציב וחוק ההסדרים.
אנה שניידר: לצורך העניין יצטרכו פטור מחובת הנחה משני החוקים ולמעשה לא יהיה מתי לדון בפטור.
אנה שניידר: צריך 24 שעות גם לחוק התקציב וגם לחוק ההסדרים.
יוסי כץ: ואם באותו בוקר אני אגיע ואתן פטור מחובת הנחה?
יוסי כץ: אני רוצה להשאיר בידינו את השליטה מה מביאים בפנינו.
אריה האן: השאלה היא אחרת – מה יקרה אם לא תתן פטור?
אריה האן: פתחנו את הכנסת, כינסנו את כולם וזה עלה לנו עשרות אלפי שקלים.
יוסי כץ: חבר הכנסת בוים, לידיעתך, הממשלה ביקשה פטור מחובת הנחה בשתי הצעות חוק שחשובות לה.
יוסי כץ: אני נעתרתי לבקשה אבל אין תשעה חברים ולכן אי אפשר להצביע.
יוסי כץ: אני מציע שתחליף אותי ותקיים ישיבה בשעה יותר מאוחרת.
זאב בוים: אני אנסה לסיים את זה עוד עכשיו.
שאול יהלום: אדוני היושב ראש, אני מבקש להעלות נושא מאד חשוב שאדוני הבטיח לדון בו.
שאול יהלום: יש תקלה מאד קשה בנושא העוזרים הפרלמנטריים וחבות המעביד של חבר הכנסת כלפיהם.
שאול יהלום: נקבע שחבר הכנסת הוא המעסיק של העוזרים הפרלמנטיים ולא הכנסת, אבל מצד שני לא נקבעו הסדרים לביטוח של חבות המעביד כלפי העובד.
שאול יהלום: אנחנו חושבים לתומנו שהעוזרים הפרלמנטריים הם עובדים של הכנסת ומתברר שמבחינה חוקית פורמלית הם עובדים שלי באופן אישי.
שאול יהלום: אם, חס וחלילה, יקרה להם משהו, אני מתחייב כלפיהם.
יוסי כץ: מי אמר שלא משלמים עבורם את כל מה שצריך?
שאול יהלום: העוזרים הפרלמנטריים הם עובדים אישיים.
שאול יהלום: כך אומר המזכיר, אומר סגן המזכיר ואומרת היועצת המשפטית.
שאול יהלום: זאת אומרת שאם, חלילה, מחר קורה לו משהו, אנחנו חייבים כלפיו פיצויים במיליונים.
שאול יהלום: זה דבר שאסור להשאיר אותו פתוח גם אם הכנסת יוצאת לפגרה.
יוסי כץ: 10.
יוסי כץ: בקשת הממשלה להקדמת הדיון בהצעת חוק זכויות נפגעי עבירה (תיקון), התשס"ג-2002
יוסי כץ: הממשלה ביקשה להקדים את הדיון בהצעת חוק זכויות נפגעי עבירה (תיקון), הנוגע להליך פלילי שמתנהל לגבי עבירה ממנה נפגעו ובכלל זה הזכות לקבלת מידע על התקדמות תהליך וזכות להביע עמדה.
עו"ד ענת אסיף: זאת דחיית כניסה לתוקף בשנה של חלק מסעיפי החוק, שצריכים להיכנס לתוקפם בדצמבר.
יוסי כץ: מכיוון שאין קוורום של תשעה חברי ועדה, אין אפשרות לקיים הצבעה.
שאול יהלום: אני מתכבד לפתוח את ישיבת ועדת הכנסת.
שאול יהלום: נא לשבת.
שאול יהלום: רבותי, אנחנו מקיימים כאן רק הצבעות, אין זמן לדיונים.
שאול יהלום: אנו נקראים כאן למספר הצעות מפטור לחובת הנחה.
שאול יהלום: ההצעה הראשונה, לא זקוקים לתשעה, בגלל שזו קריאה שניה ושלישית.
שאול יהלום: מדובר בהצעת חוק העתיקות.
שאול יהלום: יש חוק, של עשרה עמודים, שעבדה עליו ועדת החינוך והתרבות, שמסדיר את כל הנושא של החפירות הארכיאולוגיות.
שאול יהלום: הבקשה היא של יושב ראש ועדת החינוך והתרבות.
שאול יהלום: הוועדה אישרה לקריאה שניה ושלישית את חוק העתיקות וכמובן שכל העבודה תרד לטמיון, אם לא נאשר להניח לפטור מחובת הנחה לקריאה שניה ושלישית.
שאול יהלום: יש למישהו הערות על החוק?
שאול יהלום: מי בעד הפטור?
שאול יהלום: בעד – הרוב נגד – אין הפטור אושר.
שאול יהלום: בקשת יו"ר ועדת החינוך, התרבות והספורט להקדמת הדיון בהצ"ח מרכז להנצחת מורשת יהדות ספרד והמזרח, התשס"ב-2002.
שאול יהלום: נושא שני, שוב בקשה של ועדת החינוך, הצעת חוק המועצה להנצחת מורשת יהדות ספרד והמזרח.
שאול יהלום: כמו שיש מועצות ללאדינו ולאידיש, תהיה מועצת מורשת יהדות ספרד והמזרח, שתעשה למען לקדם, לסייע ולעודד פעילות הקשורה למורשת רבני יהדות ספרד והמזרח ומשורריה.
שאול יהלום: זה עיקר העניין.
שאול יהלום: מי בעד הפטור מחובת הנחה?
שאול יהלום: בעד – הרוב נגד - אין הפטור אושר.
שאול יהלום: בקשת יו"ר ועד החינוך, התרבות והספורט להקדמת הדיון בהצ"ח שילוב ילדים בעלי צרכים מיוחדים.
שאול יהלום: יש בקשה, באופן יוצא מן הכלל, אנחנו בדרך כלל לא עושים את זה, אבל זהו נושא חשוב ואני מבקש לאשר אותו.
שאול יהלום: יש כאן פטור מחובת הנחה, שמבקש יושב ראש ועדת החינוך.
שאול יהלום: זהו חוק שהוכן לקריאה שניה ושלישית, שילוב ילדים בעלי צרכים מיוחדים במסגרות רגילות.
שאול יהלום: אני מאוד מבקש לאשר את החוק הזה.
שאול יהלום: מי בעד פטור לחוק?
שאול יהלום: בקשת יו"ר הוועדה לקידום מעמד האישה להקדמת הדיון בהצעת חוק המכרזים (תיקון מס' 16) (עידוד נשים בעסקים) - לפני קריאה שניה ושלישית.
שאול יהלום: הנושא הבא הוא בקשת יושב ראש הוועדה לקידום מעמד האישה, להקדמת הדיון בהצעת חוק המכרזים.
שאול יהלום: יש הצעה, שהגישה חברת הכנסת ענת מאור, שבמידה ומוציאים מכרז במדינה ומתברר לאחר מכן, שיש שתי הצעות שוות אחת לשניה, אם עסק אחד הוא בשליטה של 50% נשים, אז הנשים קודמות.
שאול יהלום: הבקשה היא של יושבת ראש הוועדה לקידום מעמד האישה, חברת הכנסת יעל דיין, שמבקשת לפטור אותו מחובת הנחה.
שאול יהלום: מי בעד הפטור לחובת הנחה?